Ezt követően Szaúd-Arábiában az al-Ittihád (1991–92) csapatnál edzősködött, majd 1992–93-ban a Vasas labdarúgó-szakosztályának igazgatója volt, rá egy évre a vezetőedzője lett. 1994-ben harmadik alkalommal is elvállalta a szövetségi kapitányi posztot. Az angliai labdarúgó Európa-bajnokságra nem sikerült a kijutás. Ez alkalommal 12 mérkőzésen irányította a csapatot. Összesen 61 alkalommal ült a magyar válogatott kispadján, mint szövetségi kapitány. Ezt követően Cipruson az AEL Limassol (1997–98) gárdájának edzője.